**Zsófia Polgár** (født 2. november 1974) er en ungarsk og israelsk sjakkspiller, lærer og kunstner. Hun er Internasjonal mester og Kvinnelig stormester i sjakk. Hun er mellomsøsteren til stormestere Susan Polgár og Judit Polgár. Hun har spilt for Ungarn i fire sjakk-OL og vunnet to laggullmedaljer, ett lagsølv, tre individuelle gull og en individuell bronse.

Biografi
--------

 Judit, Susan, Zsófia og László Polgár i 1989
Polgár ble født i en jødisk familie i Budapest. Hun og hennes to søstre var en del av et pedagogisk eksperiment utført av deres far László Polgár. László ville bevise at barn kunne oppnå eksepsjonelle ferdigheter hvis de ble trent i spesialistfag fra en veldig tidlig alder. Lászlós tese var at «genier er skapt, ikke født». Han og kona Klara drev hjemmeundervisning av sine tre døtre, med sjakk som spesialistfag. De lærte også døtrene sine det internasjonale språket esperanto.

 Zsófia Polgár (til høyre) med søsteren Judit i 1988
I ungdoms-VM i klassen jenter under 14 i 1986 endte hun på andreplass etter Joël Lautier og ble erklært verdensmester for jenter under 14 år.

I 1989, i en alder av 14 år, overveldet hun sjakkverdenen med sin opptreden under en turnering i Roma, som ble kjent som «Sack of Rome». Hun vant turneringen, hvor det deltok flere sterke stormestere, med en poengsum på 8½/9. Ratingen hennes ifølge New in Chess var 2879, en av de sterkeste prestasjonene i historien.

Polgár ble nummer to etter Helgi Grétarsson ved verdensmesterskapet i juniorsjakk i 1994 i Matinhos i Brasil.

Hun spilte for det ungarske landslaget ved fire sjakk-OL, og vant flere lag- og individuelle medaljer.

* 1988: (reserve) +3–1=3, laggull
* 1990: (3. brett) +11−1=1, laggull og individuelt gull
* 1994: (2. brett) +11−0=3, lagsølv, individuelt gull og beste rating
* 1996: (1. brett) +7−1=6, individuell bronse

I en periode rangerte Polgár som den sjette sterkeste kvinnelige spilleren i verden. Hun har spilt svært lite FIDE-vurdert sjakk siden 2003, og ingen siden 2010. På et tidspunkt slo hun Viktor Korchnoi i et parti hurtigsjakk.

I løpet av sommeren 1993 besøkte Bobby Fischer László Polgár og hans familie i Ungarn. Alle Polgar-søstrene (Judit, Susan og Zsófia) spilte mange partier Fischersjakk med Fischer. På et tidspunkt slo Zsófia Fischer tre partier på rad.

Privatliv
---------

7. februar 1999 giftet Polgár seg med den israelske stormesteren Yona Kosashvili og flyttet til Israel. De har to barn. Polgárs foreldre ble senere med dem til Israel. Hun og familien bodde i Toronto en stund slik at mannen hennes kunne fortsette sine studier innen medisin. Deretter flyttet de i 2012 tilbake til Israel og bostatte seg i nærheten av Tel Aviv.

Fotnoter
--------

**Type nummerering**
1. ↑  Ungarsk: *Polgár Zsófia*
2. ↑  + indikerer seier, - indikerer tap, = indikerer remis

Referanser
----------

1. 1 2   Deutsche Nationalbibliothek, GND-ID 1135967393[Hentet fra Wikidata]
2. ↑  Shvidler, Eli. «All the right moves». Arkivert fra originalen 22. november 2007.
3. ↑  «San Juan 1986 - 2° World Championship u14 (boys/girls)». *brasilbase.pro.br*. Besøkt 29. mars 2024.
4. ↑  Polgar, Susan; Truong, Paul (1. august 2005). *Breaking Through: How the Polgar Sisters Changed the Game of Chess*. Everyman Chess.
5. ↑  Matinhos 1994 - 33° Campeonato Mundial Juvenil BrasilBase
6. ↑   *Zsófia Polgár Women's Chess Olympiads*,
7. ↑  «FIDE Chess ratings». *ratings.fide.com*. Besøkt 29. mars 2024.
8. ↑   Video of Sofia Polgar defeating Victor Korchnoi
9. ↑  «New documentary on the Polgar family». *Chess News* **(engelsk)**. 28. august 2012. Besøkt 29. mars 2024.
10. ↑  This is according to her Facebook page.

Eksterne lenker
---------------

* (en) Zsófia Polgár – FIDE Rediger på Wikidata

* (en) Zsófia Polgár – chessgames.com Rediger på Wikidata

* (en) Zsófia Polgár – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |